2017. gada Noteikumi Nr.

Rīgā (prot. Nr. .§)

**Grozījumi Ministru kabineta 2005. gada 8. marta noteikumos Nr. 175 „Recepšu veidlapu izgatavošanas un uzglabāšanas, kā arī recepšu izrakstīšanas un uzglabāšanas noteikumi”**

Izdoti saskaņā ar Ārstniecības likuma 60.pantu un

likuma “Par narkotisko un psihotropo vielu un

zāļu likumīgās aprites kārtību” 36.panta pirmo daļu

1. Izdarīt Ministru kabineta 2005. gada 8. marta noteikumos Nr.175 „Recepšu veidlapu izgatavošanas un uzglabāšanas, kā arī recepšu izrakstīšanas un uzglabāšanas noteikumi” (Latvijas Vēstnesis, 2005, 48. nr.; 2007, 104. nr.; 2008, 22., 87. nr.; 2011, 60. nr.; 2013, 208. nr.; 2016, 9., 233. nr.) šādus grozījumus:

1.1. Papildināt 15.punktu ar piekto teikumu šādā redakcijā:

„Ārsta palīgs (feldšeris), saņemot parastās recepšu veidlapas zāļu izrakstīšanai personīgai lietošanai, uzrāda personu apliecinošu dokumentu, diplomu, kas apliecina viņa izglītību, vai ārsta palīga (feldšera) sertifikātu.”;

1.2. Papildināt 29.4. apakšpunktu aiz vārda „ārsts” ar vārdiem „vai ārsta palīgs (feldšeris)”;

1.3. Papildināt 32.punktu ar trešo teikumu šādā redakcijā:

„Ārsta palīgam (feldšerim), kurš nestrādā ārstniecības iestādē, atļauts izrakstīt zāles uz parastās receptes tikai personīgai lietošanai, bet ne vairāk kā 30 receptes gadā.”;

1.4. Svītrot 48.2 punktu;

1.5. Izteikt 48.3 punkta pirmo un otro teikumu šādā redakcijā:

“Lai iegādātos elektroniskajā receptē izrakstītās zāles, persona farmaceitam vai farmaceita asistentam uzrāda personu apliecinošu dokumentu. Ja zāles iegādājas persona, kurai recepte nav izrakstīta, bet kura ir pilnvarota apstrādāt personas, kurai recepte izrakstīta, datus veselības informācijas sistēmā, tā farmaceitam vai farmaceita asistentam uzrāda savu personu apliecinošu dokumentu un nosauc tās personas vārdu un uzvārdu, kurai recepte izrakstīta. Pārējos gadījumos, kad zāles iegādājas persona, kurai recepte nav izrakstīta, tā farmaceitam vai farmaceitam asistentam uzrāda receptes indetifikācijas numuru un nosauc tās personas vārdu un uzvārdu, kurai recepte izrakstīta.”;

1.6. Papildināt 49.1 punktu ar otro teikumu šādā redakcijā:

“Ja zāles izrakstītas uz parastās receptes veidlapas, izņemot šo noteikumu 29.3. un 29.4. apakšpunktā minētos gadījumus, aptieka saskaņā ar normatīvajiem aktiem par vienoto veselības nozares elektronisko informācijas sistēmu ir tiesīga pēc pacienta lūguma tiešsaistē sniegt informāciju par izrakstītajām un izsniegtajām zālēm.”;

1.7. Svītrot 3.pielikuma 15.punktu.

2. Noteikumu 1.6.apakšpunkts stājas spēkā 2017.gada 1.septembrī.

3. Noteikumu 1.7.apakšpunkts stājas spēkā 2017.gada 1.oktobrī.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners